text: Tí verður fegnast um, at bæði Sørvágs kommuna og Vága kommuna nú fara undir at bjóða heilsufótbólt fyri hendan aldursbólkin. Í farnu viku skipaði Fróðskaparsetur Føroya fyri skeiði fyri teimum, sum koma at standa fyri venjingunum, og nú er klárt hjá luttakarum at melda til.
text: #000003
text: Kommunurnar í Vágum samstarva um heilsufótbóltin og hava savnað eitt toymið við fimm persónum, ið koma at hava ábyrgdina av venjingunum. Vant verður tó í tveimum ymiskum bólkum, ið koma at venja í Vága kommunu og Sørvágs kommunu. Fyri fyrst verður vant í 9 vikur (fram til 30. juni 2023), og um undirtøkan er góð, er ætlanin at byrja aftur í august mánað.
text: #000005
text: Eisini í Sørvági eru tey til reiðar at fara undir heilsfótbólt.
text: #000006
text: Heilsufótbóltur er ikki nakað nýtt fyribrigdi, men hevur áður ikki verið beinleiðis málrættaður til hendan aldursbólkin. Tað, sum eyðkennir heilsufótbólt er, at spælt verður á smærri økjum og í minni bólkum. Tað er sostatt ein øðrvísi háttur at spæla fótbólt, og leggur veruliga upp til, at øll kunnu vera við – roynd, sum óroynd.
text: #000012